隨住九廣西鐵喺2003年12月20號正式通車，西鐵美孚站啟用，當時嘅地鐵美孚站連接西鐵嘅轉乘通道及d出口亦同時啟用。喺兩鐵合併前，當時美孚站嘅地鐵荃灣綫同埋九鐵西鐵部分分別由兩間鐵路公司管理，並唔係以類似南昌站嘅形式視作同一車站管理，兩站嘅分界位於轉乘通道近d出入口嘅位置。